stanford-oval/wikipedia huggingface dataset:
กลยุทธ์ส่งเสียงบูรพาฝ่าตีประจิม
ตัวอย่างกลยุทธ์

เมื่อคราวที่จูกัดเหลียงต้องนำทัพกลับจ๊กก๊กหลังจากขาดแคลนเสบียงอาหารและอาวุธในการหักตีด่านตันฉอง โดยไม่สามารถเอาชนะกำลังทหารของเฮ็กเจียวได้ ต่อมาภายหลังจูกัดเหลียงทราบข่าวการป่วยของเฮ็กเจียวจึงนำทัพกลับไปตีด่านตันฉองอีกครั้ง และแต่งตั้งอุยเอี๋ยนและเกียงอุยเป็นแม่ทัพคุมทหารจำนวนห้าพันนาย นำทัพไปตีด่านตันฉองภายในเวลาสามวัน ในขณะเดียวกันก็มอบหมายให้กวนหินและเตียวเปาลอบนำกำลังทหารตัดทางลัดไปยังด่านตันฉอง และให้ทหารลักลอบปลอมตัวเล็ดลอดเข้าไปภายในกำแพงเมืองและจุดเพลิงขึ้น จูกัดเหลียงจึงสามารถนำกำลังทหารเข้าตีด่านตันฉองได้สำเร็จ กำลังทหารที่ตั้งด่านรักษาด่านตันฉองไม่ทันรู้ตัวก็แตกพ่าย เฮ็กเจียวที่ป่วยจนลุกไม่ขึ้นพยายามสั่งการให้ทหารรักษาด่านจนสุดกำลังและขาดใจตายในเวลาต่อมา
เมื่ออุยเอี๋ยนและเกียงอุยนำทัพทหารมาถึงด่านตันฉอง ก็แปลกใจที่ด่านตันฉองถูกควบคุมโดยจูกัดเหลียงทั้งที่ยังไม่ได้ทำศึก จูกัดเหลียงจึงเฉลยกลยุทธ์ในการตีด่านตันฉองให้อุยเอี๋ยนและเกียงอุยเข้าใจว่า "เราแจ้งว่าเฮ็กเจียวป่วยหนักอยู่ จึงเกณฑ์ให้ท่านทั้งสองรีบมา หวังจะให้กิตติศัพท์เลื่องลือให้เฮ็กเจียวระวังท่านอยู่ เราจึงยกทหารลัดมาทางน้อย ปลอมเข้าจุดเพลิงเผาค่ายขึ้น ก็โจมตีเอาได้ง่าย" กลยุทธ์ส่งเสียงบูรพาฝ่าตีประจิมหรือเซิงตงจีซีของจูกัดเหลียง ก็สามารถหักตีด่านตันฉองของเฮ็กเจียว ก็ประสบความสำเร็จในการหักตีด่านตันฉองมาเป็นเมืองขึ้นของตนไว้ได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: ส่งเสียงบูรพาฝ่าตีประจิม เก็บถาวร 2008-09-19 ที่ เวย์แบ็กแมชชีน
| ด ค ก36 กลศึก |
| --- | --- |
กลยุทธ์ชนะศึก:  1. ปิดฟ้าข้ามทะเล  2. ล้อมเวยช่วยจ้าว  3. ยืมดาบฆ่าคน  4. รอซ้ำยามเปลี้ย  5. ตีชิงตามไฟ  6. ส่งเสียงบูรพาฝ่าตีประจิม 
กลยุทธ์เผชิญศึก:  7. มีในไม่มี  8. ลอบตีเฉินชาง  9. ดูไฟชายฝั่ง  10. ซ่อนดาบในรอยยิ้ม  11. หลี่ตายแทนถาว  12. จูงแพะติดมือ 
กลยุทธ์เข้าตี:  13. ตีหญ้าให้งูตื่น  14. ยืมซากคืนชีพ  15. ล่อเสือออกจากถ้ำ  16. แสร้งปล่อยเพื่อจับ  17. โยนกระเบื้องล่อหยก  18. จับโจรเอาหัวโจก 
กลยุทธ์ติดพัน:  19. ถอนฟืนใต้กระทะ  20. กวนน้ำจับปลา  21. จักจั่นลอกคราบ  22. ปิดประตูจับโจร  23. คบไกลตีใกล้  24. ยืมทางพรางกล 
กลยุทธ์ร่วมรบ:  25. ลักขื่อเปลี่ยนเสา  26. ชี้ต้นหม่อนด่าต้นไหว  27. แสร้งทำบอแต่ไม่บ้า  28. ขึ้นบ้านชักบันได  29. ต้นไม้ผลิดอก  30. สลับแขกเป็นเจ้าบ้าน 
กลยุทธ์ยามพ่าย:  31. สาวงาม  32. ปิดเมือง  33. ไส้ศึก  34. ทุกข์กาย  35. ลูกโซ่  36. หนีคือยอดกลยุทธ์
กลุ่มกระจุกดาราจักรหญิงสาว

| กลุ่มกระจุกดาราจักรหญิงสาว |
| --- | --- |
ระยะทางจากกลุ่มท้องถิ่น สำหรับกลุ่มที่เลือกและกลุ่มภายในกลุ่มกระจุกดาราจักรท้องถิ่น
ข้อมูลสังเกต
การเลื่อนไปทางแดง: ปรากฏการณ์ดอปเพลอร์
มวลผูกพัน: 1015 M☉ M☉
ความสว่าง X-ray: 3×1012 L☉
รายละเอียดอื่น ๆ
กลุ่มกระจุกดาราจักรท้องถิ่น, LSC, LS
ดูเพิ่ม: กลุ่มและกระจุกดาราจักร, รายชื่อกลุ่มกระจุกดาราจักร
กลุ่มกระจุกดาราจักรหญิงสาว (อังกฤษ: Virgo Supercluster) หรือ กลุ่มกระจุกดาราจักรท้องถิ่น (อังกฤษ: Local Supercluster) เป็นกลุ่มกระจุกดาราจักรผิดปกติ ที่ประกอบด้วยกลุ่มกระจุกหญิงสาว นอกเหนือจากกลุ่มท้องถิ่น ซึ่งจะประกอบด้วยดาราจักรทางช้างเผือก กับแอนดรอเมดา ไม่น้อยกว่า 100 กลุ่มดาราจักรและกลุ่ม ตั้งอยู่ภายในเส้นผ่าศูนย์กลางของ 33 เมก้าพาร์เซก (110 ล้านปีแสง) มันเป็นหนึ่งในล้านของกลุ่มกระจุกดาราจักรในจักรวาล
กลอสเตอร์เชอร์

กลอสเตอร์เชอร์ (อังกฤษ: Gloucestershire) เป็นเทศมณฑลในภาคตะวันตกเฉียงใต้ของประเทศอังกฤษ สหราชอาณาจักร มีฐานะเป็นเทศมณฑลภูมิศาสตร์ และเทศมณฑลนอกมหานคร กลอสเตอร์เชอร์มีพื้นที่ครอบคลุมบางส่วนของค็อตสโวลด์ บางส่วนของลุ่มแม่น้ำเซเวิร์น และฟอเรสต์ออฟดีนทั้งหมด
กลอสเตอร์เชอร์มีเขตแดนติดกับเทศมณฑลเกว้นท์ในเวลส์ และเทศมณฑลเฮริฟอร์ดเชอร์, เทศมณฑลวุร์สเตอร์เชอร์, เทศมณฑลวอร์ริกเชอร์, เทศมณฑลออกซฟอร์ดเชอร์, เทศมณฑลวิลต์เชอร์, เทศมณฑลซัมเมอร์เซต และเทศมณฑลบริสตอลในอังกฤษ ในฐานะเทศมณฑลบริหารกลอสเตอร์เชอร์ไม่รวมเซาท์กลอสเตอร์เชอร์ที่มีการปกครองระบบการบริหารเป็นของตนเอง
กลอสเตอร์เชอร์แบ่งการปกครองเป็น 7 อำเภอ หรือ ดริสทริกต์ ได้แก่ กลอสเตอร์, ทูคสบรี, เชลท์แนม, ค็อตสวอลล์, สเตราด์, ฟอเรสต์ออฟดีน (ดิสตริคท์)ฟอเรสต์ออฟดีน และเซาท์กลอสเตอร์เชอร์ โดยมีกลอสเตอร์เป็นเมืองหลวงของเทศมณฑล นอกจากกลอสเตอร์ก็ยังมีเมืองหลักอื่น ๆ เช่น เชลท์แนม, สเตราด์, ไซเร็นเซสเตอร์ และทูคสบรี กลอสเตอร์เชอร์มีเนื้อที่ 3,150 ตารางกิโลเมตร และมีประชาชนรวมทั้งสิ้นประมาณ 839,000 คน ความหนาแน่น 266 คนต่อตารางกิโลเมตร
ระเบียงภาพ

เพนสวิคบีคอน
ภูมิทัศน์บางส่วนของของกลอสเตอร์เชอร์
พื้นโมเสกของเชดเวิร์ธโรมันวิลลา
ปราสาทบาร์คลีย์
ปราสาทซัดลีย์
ปราสาทธอร์นบรี
ตึกตลาดโบราณที่เดอร์สลีย์
วัดเซนต์บาร์นาบัสที่สโนสฮิลล์
แอบบีทูคสบรีแบบโรมานเนสก์
มหาวิหารกลอสเตอร์
หมู่บ้านไบบรีในค็อตสวอลล์
คฤหาสน์เดอแรมพาร์ค (Dyrham Park house)
คฤหาสน์ลอดจ์พาร์ค
วัดเซนตจอห์นแบ็พทิสต์ที่ไซเร็นเซสเตอร์
ซากโรงละครโรมันที่ไซเร็นเซสเตอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เทศมณฑลกลอสเตอร์เชอร์
วิกิมีเดียคอมมอนส์มีสื่อเกี่ยวกับ ค็อตสวอลล์
| ด ค กค> ศ. 1974 – ค.ศ. 1996 ←    เทศมณฑลทางพิธีการของอังกฤษ   → ปัจจุบัน |
| --- | --- |
 กลอสเตอร์เชอร์  เกรเทอร์แมนเชสเตอร์  เกรเทอร์ลอนดอน  คอร์นวอลล์  คัมเบรีย  เคนต์  เคมบริดจ์เชอร์  ชรอปเชอร์  เชชเชอร์  ซัฟฟอล์ก  ซัมเมอร์เซต  เซอร์รีย์  เซาท์ยอร์กเชอร์  ดอร์เซต  ดาร์บิเชอร์  เดวอน  เดอรัม  ไทน์และเวียร์  นครลอนดอน  นอตทิงแฮมเชอร์  นอร์ทยอร์กเชอร์  นอร์แทมป์ตันเชอร์  นอร์ฟอล์ก  บริสตอล  บักกิงแฮมเชอร์  บาร์กเชอร์  เบดฟอร์ดเชอร์  เมอร์ซีย์ไซด์  รัตแลนด์  ลิงคอล์นเชอร์  เลสเตอร์เชอร์  แลงคาเชอร์  วอริกเชอร์  วิลต์เชอร์  วุร์สเตอร์เชอร์  เวสต์ซัสเซกซ์  เวสต์มิดแลนส์  เวสต์ยอร์กเชอร์  สแตฟฟอร์ดเชอร์  ออกซฟอร์ดเชอร์  อีสต์ซัสเซกซ์  อีสต์ไรดิงออฟยอร์กเชอร์  เอสเซกซ์  ไอล์ออฟไวต์  ฮาร์ตฟอร์ดเชอร์  เฮริฟอร์ดเชอร์  แฮมป์เชอร์
กลุ่มการระบาด

กลุ่มการระบาด (อังกฤษ: disease cluster) หรือคลัสเตอร์ หมายถึงกลุ่มของโรคหรือภาวะทางการแพทย์ที่ไม่ได้พบทั่วไป ที่มีจำนวนมากผิดปกติ ในสถานที่และเวลาหนึ่งๆ โดยจำนวน "มากผิดปกติ" นี้ หมายถึงมีจำนวนมากกว่าที่คาดว่าจะพบในกรณีที่เกิดขึ้นโดยบังเอิญ การค้นหาผู้ป่วยพบจนมากพอที่จะถือว่าเป็นกลุ่มการระบาดอาจเริ่มต้นจากหลักฐานโดยเรื่องเล่า นักวิทยาการระบาดและนักชีวสถิติจะต้องประเมินว่ากลุ่มการระบาดที่พบนี้สัมพันธ์กับการเกิดโรคมากขึ้นในพื้นที่นั้นๆ จริงๆ หรือไม่ โดยทั่วไปแล้วเมื่อพบกลุ่มการระบาด เจ้าหน้าที่จะรายงานไปสังหน่วยงานด้านสาธารณสุขในท้องที่ เมื่อกลุ่มการระบาดมีขนาดใหญ่มากขึ้นถึงระดับหนึ่ง อาจถูกประเมินใหม่ว่าเป็นการปะทุของโรค (เอาต์เบรก)
กลุ่มกีฬาที่ชื่อฟุตบอล

สำหรับความหมายอื่น ดูที่ ฟุตบอล (แก้ความกำกวม)
กีฬาต่าง ๆ ที่มักถูกเรียกว่าฟุตบอล ตามเข็มนาฬิกาจากบนซ้าย: ฟุตบอล, กริดไอเอิร์นฟุตบอล, รักบี้ยูเนียน, แกลิกฟุตบอล, รักบี้ลีก, and ฟุตบอลกฎออสเตรเลีย
ฟุตบอล (อังกฤษ: football) เป็นชื่อที่ใช้เรียกกลุ่มของกีฬาประเภททีมหลายชนิด ที่เกี่ยวข้องกับการเตะลูกบอลด้วยเท้าเพื่อทำประตู คำว่า ฟุตบอล ในพื้นที่ต่าง ๆ มักจะหมายถึงกีฬาที่เป็นที่นิยมที่สุดในพื้นที่นั้น
คำว่า ฟุตบอล ในพื้นที่ส่วนใหญ่ของโลกมักจะหมายถึงกีฬาฟุตบอล (association football) แต่ในอเมริกาเหนือและโอเชียเนียจะเรียกกีฬาดังกล่าวว่า ซอกเกอร์ (soccer) นอกจากนี้ กีฬาอื่น ๆ ที่มักถูกเรียกว่าฟุตบอลในบางพื้นที่ เช่น กริดไอเอิร์นฟุตบอล (อเมริกันฟุตบอลและแคนาเดียนฟุตบอล) ฟุตบอลกฎออสเตรเลีย แกลิกฟุตบอล รักบี้ฟุตบอล (รักบี้ลีกและรักบี้ยูเนียน)
กลุ่มข่าวยูสเน็ต

กลุ่มข่าวยูสเน็ต (อังกฤษ: Usenet newsgroup) เป็นคลังเก็บสารที่โพสต์จากผู้ใช้หลายคนจากที่ต่าง ๆ โดยใช้อินเทอร์เน็ต ซึ่งปกติอยู่ในระบบยูสเน็ต คำว่า "กลุ่มข่าว" เป็นชื่อผิด จริง ๆ แล้วเป็นกลุ่มอภิปราย และไม่ได้มีไว้เพื่อพิมพ์เผยแพร่ข่าว แต่เคยใช้เมื่ออินเทอร์เน็ตยังมีอายุน้อย ในทางเทคนิคแล้วกลุ่มข่าวต่างจากฟอรัม (forum) อภิปรายในเวิลด์ไวด์เว็บ แต่มีฟังก์ชันคล้ายกัน เคยมีการใช้ซอฟต์แวร์อ่านข่าวเพื่ออ่านกลุ่มข่าว
ก่อนมีเวิลด์ไวด์เว็บ กลุ่มข่าวยูสเน็ตเป็นบริการอินเทอร์เน็ตยอดนิยมอย่างหนึ่ง และยังคงสภาพไม่ใช่เชิงพาณิชย์ซึ่งตรงข้ามกับเว็บซึ่งมีโฆษณา ในปีหลัง ๆ การอภิปรายเปิดแบบนี้บนอินเทอร์เน็ตเสียพื้นที่ให้กับฟอรัมที่เข้าถึงได้ด้วยเบราว์เซอร์ที่มีปัจเจกบุคคลดำเนินการและเครือข่ายสังคมสื่อขนาดใหญ่อย่างเฟซบุ๊กและทวิตเตอร์
การสื่อสัญญาณภายในและที่ขอบเขตของเครือข่ายใช้เกณฑ์วิธีการโอนข่าวเครือข่าย (NNTP) ซึ่งเป็นมาตรฐานอินเทอร์เน็ตอย่างหนึ่ง
กลีเซอ 581 ดี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพวาดจากจินตนาการของศิลปิน ดาวเคราะห์กลีเซอ 581 ดี กับดวงจันทร์ที่ถูกจินตนาการขึ้นของมัน
ดาวฤกษ์แม่
| ดาวฤกษ์ | ดาวฤกษ์ | กลีเซอ 581 |
| กลุ่มดาว | กลุ่มดาว | กลุ่มดาวคันชั่ง |
| ไรต์แอสเซนชัน | (α) | 15h 19m 26s |
| เดคลิเนชัน | (δ) | −07° 43′ 20″ |
| ความส่องสว่างปรากฏ | (mV) | 10.55 |
| ระยะห่าง | ระยะห่าง | 20.3 ± 0.3 ly (6.2 ± 0.1 pc) |
| ชนิดสเปกตรัม | ชนิดสเปกตรัม | M3V |
| มวล | (m) | 0.31 M☉ |
องค์ประกอบวงโคจร
| กึ่งแกนเอก | (a) | 0.22 AU |
| ความเยื้องศูนย์กลาง | (e) | 0.38 ± 0.09 |
| คาบการโคจร | (P) | 66.80 ± 0.14 d |
| ความเอียง | (i) | ≥30° |
ข้อมูลการค้นพบ
| ค้นพบเมื่อ | ค้นพบเมื่อ | 24 เมษายน พ.ศ. 2550 |
| ค้นพบโดย | ค้นพบโดย | สตีเฟน ยูดรี |
| วิธีตรวจจับ | วิธีตรวจจับ | ความเร็วแนวเล็ง |
| สถานที่ที่ค้นพบ | สถานที่ที่ค้นพบ | หอดูดาวลาซิลลา, ประเทศชิลี |
| สถานะการค้นพบ | สถานะการค้นพบ | ยืนยันแล้ว |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
กลีเซอ 581 ดี (อังกฤษ: Gliese 581 d) หรือ Gl 581 d เป็นดาวเคราะห์นอกระบบดวงหนึ่ง อยู่ห่างจากโลกราว 20 ปีแสงในทิศทางของกลุ่มดาวคันชั่ง มีมวลขนาดเกือบ 8 เท่าของมวลโลก จึงจัดว่าเป็นดาวเคราะห์แบบ ซูเปอร์เอิร์ธ ในตอนปลายเดือนเมษายน พ.ศ. 2552 คณะผู้ค้นพบข้อสรุปเพิ่มเติมว่า ดาวเคราะห์นี้ตั้งอยู่ในขอบรอบนอกเขตอาศัยได้ คือมีความเป็นไปได้ที่จะเกิดน้ำในสถานะของเหลว อันเป็นพื้นฐานของการกำเนิดชีวิต สตีเฟน ยูดรี ผู้ค้นพบ ได้ประกาศว่าดาวเคราะห์ดวงนี้อาจเป็นดาวเคราะห์แห่งมหาสมุทร แต่ว่าถ้าดาวเคราะห์ดวงนี้ไม่มีแก๊สเรือนกระจกเลย มันก็จะไม่สามารถดำรงชีวิตได้ เพาะว่าถ้าโลกของเราไม่มีแก๊สเรือนกระจกเลย เราก็จะไม่สามารถมีชีวิตอยู่ได้เหมือนกัน
ดูเพิ่ม

กลีเซอ 581
กลีเซอ 581 ซี
กลีเซอ 581

| --- | --- |
 
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0
กลุ่มดาว: กลุ่มดาวคันชั่ง

ไรต์แอสเซนชัน: 15h 19m 26.8250s
เดคลิเนชัน: −07° 43′ 20.209″
ความส่องสว่างปรากฏ (V): 10.56 to 10.58
คุณสมบัติ
ชนิดสเปกตรัม: M3V
ดัชนีสี B-V: 1.61
มาตรดาราศาสตร์
ความเร็วแนวเล็ง (Rv): −9.5 ± 0.5 km/s
การเคลื่อนที่เฉพาะ (μ):  RA: −1233.51 mas/yr   Dec.: −94.52 mas/yr 
พารัลแลกซ์ (π): 160.91 ± 2.62 mas
ระยะทาง: 20.3 ± 0.3 ly  (6.2 ± 0.1 pc)
ความส่องสว่างสัมบูรณ์ (MV): 11.6
รายละเอียด

มวล: 0.31 M☉
รัศมี: 0.29 R☉
แรงโน้มถ่วงที่พื้นผิว (log g): 4.92 ± 0.10
กำลังส่องสว่าง (bolometric): 0.013 L☉
อุณหภูมิ: 3,480 ± 48 K
ค่าความเป็นโลหะ: [M/H] = −0.33 ± 0.12
อายุ: 7-11 × 109 ปี

ชื่ออื่น
 เอชโอคันชั่ง, บีดี−07°4003, จีเจ 581, เอชไอพี 74995, ทีวายซี 5594-1093-1, วูล์ฟ 562. 
ฐานข้อมูลอ้างอิงอื่น
SIMBAD: data
กลีเซอ 581 (อังกฤษ: Gliese 581, /ˈɡliːzə/ กฺลี-เสอะ) เป็นดาวแคระแดงในกลุ่มดาวคันชั่ง อยู่ห่างจากโลก 20.3 ปีแสง มีชนิดสเปกตรัมเป็น M3V ดาวดวงนี้จัดเป็นดาวแปรแสงชนิด เอชโอ คันชั่ง ค้นพบเป็นครั้งแรกโดย ฟรีดริช วิลเฮ็ล์ม อาร์เกอลันเดอร์ ในปี ค.ศ. 1863 และตีพิมพ์ลงในแค็ตตาล็อกดาว บ็อนเนอร์ดวร์ชมุสเทอรุง ในชื่อ บีดี-07° 4003
กลีเซอ 581 เมื่อเปรียบเทียบกับดวงอาทิตย์ของเรา
ดาวเคราะห์ของกลีเซอ 581
กลีเซอ 581 มีมวลประมาณหนึ่งในสามของดวงอาทิตย์ของเรา และเชื่อว่ามีดาวเคราะห์อย่างน้อย 3 ดวงโคจรอยู่รอบๆ ดวงแรกคือ กลีเซอ 581 บี มีขนาดใกล้เคียงกับดาวเนปจูน ค้นพบในปี พ.ศ. 2549 ดวงที่สองคือ กลีเซอ 581 ซี มีขนาด 1.5 เท่าของโลก ค้นพบในปี พ.ศ. 2550 มีความเป็นไปได้ว่าจะเป็นดาวเคราะห์นอกระบบหินแข็งดวงแรก นอกจากนี้ยังมีข้อมูลอีกว่ามีความเป็นไปได้ที่จะมีดาวเคราะห์ดวงที่สาม กลีเซอ 581 ดี ซึ่งมีมวลประมาณ 8 เท่าของโลกและมีคาบการโคจร 84 วัน
แหล่งข้อมูลอื่น

Extrasolar Planets Encyclopaedia: Gl 581
SIMBAD: V* HO Lib -- Variable Star
All Wet? Astronomers Claim Discovery of Earth-like Planet, Scientific American
Position of Gliese 581 marked on local space. เก็บถาวร 2010-06-04 ที่ UK Government Web Archive (Top right corner)
| ด ค กระบบดาวเคราะห์กลีเซอ 581 |
| --- | --- |

กลีเซอ 581
 กลีเซอ 581 อี  กลีเซอ 581 บี  กลีเซอ 581 ซี  กลีเซอ 581 จี  กลีเซอ 581 ดี  กลีเซอ 581 เอฟ 
 ดูเพิ่ม ดาวแคระแดง ดาวเคราะห์นอกระบบ
กลุ่มชนละติน

ภาษากลุ่มโรมานซ์ในทวีปยุโรปในศตวรรษที่ 20
กลุ่มชนละติน (อังกฤษ: Latin peoples) หรือ กลุ่มชนโรมานซ์ (อังกฤษ: Romance peoples) เป็นกลุ่มชนในประวัติศาสตร์ที่เดิมตั้งถิ่นฐานอยู่ทางตอนใต้ของยุโรปที่พูดภาษากลุ่มโรมานซ์ในตระกูลภาษาอินโด-ยูโรเปียน ซึ่งประกอบด้วยชาวฝรั่งเศส, ชาวอิตาลี, ชาวโรมาเนีย, ชาวสเปน, ชาวโปรตุเกส, ชาวอันดอร์รา, ชาวมอลโดวา, ชาววัลลูน, ชาวโรแมนซ์, ชาวกานาเรียส, ชาวกาลิเซีย และชาวกาตาลา
กรีนเดย์

ระวังสับสนกับ วันสีเขียว
| กรีนเดย์ |
| --- | --- |
กรีนเดย์ขณะแสดงสดในมันไฮม์ ประเทศเยอรมนี ปี ค.ศ. 2017 สมาชิกจากซ้ายไปขวา: เจสัน ไวต์, บิลลี โจ อาร์มสตรอง, เทร คูล และไมก์ เดินต์
ข้อมูลพื้นฐาน
รู้จักในชื่อ: สวีตชิลเดรน (ค.ศ. 1986–1989)
ที่เกิด: อีสต์เบย์ แคลิฟอร์เนีย สหรัฐ
แนวเพลง:  พังก์ร็อก  ป็อปพังก์  ออลเทอร์นาทิฟร็อก 
ช่วงปี: ค.ศ. 1986 – ปัจจุบัน
ค่ายเพลง:  รีไพรส์  วอร์เนอร์  ลุกเอาต์! 

สมาชิก:  บิลลี โจ อาร์มสตรอง  ไมก์ เดินต์  เทร คูล 
อดีตสมาชิก:  จอห์น คิฟเมเยอร์  เจสัน ไวต์ (ปัจจุบันเป็นสมาชิกร่วมทัวร์) 

เว็บไซต์: greenday.com
กรีนเดย์ (อังกฤษ: Green Day) เป็นวงดนตรีร็อกชาวอเมริกัน ก่อตั้งขึ้นในปี ค.ศ. 1986 โดยนักร้องนำและมือกีตาร์ บิลลี โจ อาร์มสตรอง และมือเบส ไมก์ เดินต์ ต่อมากรีนเดย์ได้ เทร คูล เข้ามาเป็นสมาชิกวงแทนที่จอห์น คิฟเมเยอร์ เมื่อปี ค.ศ. 1990 ก่อนที่จะมีการบันทึกสตูดิโออัลบั้มชุดที่สอง เคอร์พลังก์ (ออกจำหน่ายปี ค.ศ. 1991) นอกจากนี้ มือกีตาร์ร่วมทัวร์ของวง เจสัน ไวต์ เคยได้เป็นสมาชิกวงอย่างเต็มตัวในปี ค.ศ. 2012 แต่ก็ได้กลับไปมีบทบาทเป็นสมาชิกร่วมทัวร์เหมือนเดิมในปี ค.ศ. 2016
ผลงานช่วงแรกของวงอยู่ในสังกัดค่ายเพลงอิสระที่ชื่อลุกเอาต์เรเคิดส์ ต่อมาในปี ค.ศ. 1994 วงได้ออกจำหน่ายอัลบั้มผ่านค่ายเพลงใหญ่ครั้งแรก คือ อัลบั้มชุด ดูกี ผ่านค่ายเพลงรีไพรส์เรเคิดส์ ทำให้ได้รับความสำเร็จและมียอดสั่งซื้อกว่า 10 ล้านชุดในสหรัฐอเมริกา
แม้ว่าอัลบั้มถัดมาอย่าง อินซอมเนียก (ค.ศ. 1995), นิมรอด (ค.ศ. 1997), และ วอร์นิง (ค.ศ. 2000) จะไม่ได้ประสบความสำเร็จเหมือนกับอัลบั้ม ดูกี แต่ในอัลบั้มชุดที่เจ็ด ซึ่งเป็นอัลบั้มแนวร็อกโอเปราที่มีชื่อว่า อเมริกันอีเดียต (ค.ศ. 2004) ได้รับความนิยมในกลุ่มคนรุ่นใหม่ มียอดจำหน่ายหกล้านชุดในสหรัฐอเมริกา อัลบั้มถัดมา ทเวนตีเฟิสต์เซนจูรีเบรกดาวน์ ออกจำหน่ายในปี ค.ศ. 2009 ตามด้วยอัลบั้มไตรภาค ¡อูโน! ¡โดส! และ ¡เตร! ออกจำหน่ายในเดือนกันยายน พฤศจิกายน และธันวาคม ค.ศ. 2012 ตามลำดับ สตูดิโออัลบั้มชุดที่สิบสองของกรีนเดย์ เรโวลูชันเรดิโอ ออกจำหน่ายในเดือนตุลาคม ค.ศ. 2016 และสตูดิโออัลบั้มชุดที่สิบสามของวง ฟาเทอร์ออฟออลมาเทอร์ฟักเกอส์ ออกจำหน่ายในเดือนกุมภาพันธ์ ค.ศ. 2020
กรีนเดย์มียอดจำหน่ายทั่วโลกมากกว่า 85 ล้านชุด และได้รับรางวัลแกรมมี่ 5 ครั้ง ได้แก่ สาขาอัลบั้มออลเทอร์นาทิฟยอดเยี่ยม จากอัลบั้ม ดูกี, สาขาอัลบั้มร็อกยอดเยี่ยม จากอัลบั้ม อเมริกันอีเดียต และ ทเวนตีเฟิสต์เซนจูรีเบรกดาวน์, สาขาบันทึกเสียงแห่งปี จากเพลง "บูเลอวาร์ดออฟโบรกเกนดรีมส์", และอัลบั้มละครเพลงยอดเยี่ยม จากอัลบั้ม อเมริกันอีเดียต: เดอะออริจินัลบรอดเวย์แคสต์เรเคิดดิง
ประวัติ

บิลลีและไมก์เจอกันแล้วร่วมกันตั้งวงชื่อ Sweet Children ขึ้นมาตอนอายุสิบขวบ (1982) ก็เล่นกันมาเรื่อย ๆ แต่ว่ายังไม่มีมือกลอง ตอนปี 1987 ก็มี John Kriftmeyer มาเป็นมือกลอง Sweet Children สถานที่ที่เล่นเป็นทางการครั้งแรกคือ Rod's Hickory Pit ในรัฐแคลิฟอร์เนีย แล้วก็เล่นตามผับ ตามร้านอาหารเรื่อยมา
หลังจากที่เปลี่ยนชื่อเป็นกรีนเดย์แล้ว กรีนเดย์ทำอีพีแรกคือ 1,000 Hours ตอนช่วงชีวิตมัธยม ไมก์เรียนจบ บิลลีพักการเรียนไว้ อัลบัมเปิดตัวครั้งแรกในปี 1990 คือ 1039 Smoothed Out Slappy Hours เป็นการนำเอาอีพีที่ทำไว้มารวมกัน ออกกับค่ายอินดี้อย่าง Lookout! Records หลังจากนั้นมือกลองก็ขอลาออกจากวงไปเรียนต่อ ไมก์และบิลลีจึงจัดการทาบทามมือกลองของวง The Lookout ! ซึ่งก็คือ Tre cool มือกลองคนปัจจุบัน Tre เปิดตัวในฐานะหนึ่งในสมาชิกในอัลบัมที่สอง คือ Kerpunk
หลังอัลบัมที่สอง ก็มีการออกแสดงขึ้น Rob Cavallo ค่าย Reprise Records ได้สนใจจากการเห็นการเล่นสด และติดต่อไป กรีนเดย์จึงตัดสินใจเซ็นสัญญาร่วมงานด้วย อัลบัมที่ออกกะค่ายนี้คือ Dookie เพลงในอัลบัมนี้เป็นเพลงที่แต่งขึ้นระหว่างการออกแสดงดนตรีเป็นส่วนใหญ่ หลังจากที่ Dookie ออกวางจำหน่าย กรีนเดย์กลายเป็นที่รู้จักกันในนามวงร็อกมากด้วยพลังและสติไม่เต็ม มียอดขายได้มากกว่าสิบล้านแผ่น (เฉพาะในอเมริกา) กรีนเดย์ชนะรางวัลแกรมมี่ในปี 1994 สาขา Best Alternative Music Performance
อัลบัมที่ตามมาก็คือ Insomniac กับ Nimrod เพลงที่ประสบความสำเร็จคือเพลง Good Riddance (Time of Your Life) สมาชิกแต่ละคนก็แยกย้ายกันไปมีครอบครัว กรีนเดย์ตัดสินใจพักงานเพลงสองปี ในปี 2000 กรีนเดย์โจมตีวงการเพลงอีกครั้งด้วยอัลบัม Warning และด้วยเสียงเพลงที่ต่างจากอัลบัมอื่น ๆ เลยทำให้ไม่ค่อยเป็นที่ยอมรับจากนักวิจารณ์และแฟนเพลงมากนัก เพลงที่โดนโจมตีมากที่สุดก็คือ Minority
หลังสี่ปีที่ไม่มีอัลบัมใหม่ออกมา จะมีก็แค่ทัวร์เล็ก ๆ น้อย ๆ กรีนเดย์ปล่อยซิงเกิล American Idiot ที่โจมตีรัฐบาล ในเดือนกันยายน 2004 อัลบัม American Idiot ขึ้นที่หนึ่งของบิลบอร์ดชาร์ตและก็ชาร์ตต่าง ๆ มากมายอีกทั่วโลก กรีนเดย์ถูกเสนอชื่อเข้าชิง เจ็ดสาขาของแกรมมี่อวอร์ต และที่ได้รับรางวัลคือ คือ Best Rock Album และ Record of the Year จากเพลง "Boulevard of Broken Dreams"
ห้าปีต่อมาหลังจากออกอัลบัม American Idiot และได้ผลิตผลงานใหม่ในชื่อว่า 21st Century Breakdown เป็นเพลงแนว "Rock opera" ตามอัลบัม American Idiot และเป็นครั้งแรกที่ในการร่วมมือทำผลงานกับโปรดิวเซอร์เพลงชื่อดัง Butch Vig และได้เริ่มบันทึกเสียงทำผลงาน เดือนมกราคม ในปี 2006 และ 45 เพลงได้แต่งเพลงโดยสมาชิกในวง ต่อมาในเดือนตุลาคม ปี 2007 แต่สมาชิกวงและโปรดิวเซอร์ไม่ได้เข้ามาทำงานสตูดิโอจนถึงมกราคม 2008 และต่อมาก็เริ่มทำงานอย่างจริงจังและเริ่มบันทึกเสียงอีกครั้งในช่วง 3-4 ปี บันทึกเสียงสตูดิโอที่แคลิฟอร์เนียจนทำผลงานสำเร็จที่ในเดือนเมษายน ปี2009
กรีนเดย์เคยมาเปิดแสดงคอนเสิร์ตในประเทศไทยแล้ว 2 ครั้ง ครั้งแรกเมื่อปี พ.ศ. 2539 ณ เอ็มบีเค ฮอลล์ และครั้งที่สองในชื่อ ทเวนตีเฟิสต์เซนเชอรีเบรกดาวน์ทัวร์ เมื่อวันที่ 12 มกราคม พ.ศ. 2553 ณ อิมแพ็ค อารีนา เมืองทองธานี
ล่าสุดทางวงได้รับรางวัล Grammy สาขา Best Rock Album ในงานประกาศรางวัล Grammy Awards ครั้งที่ 52 จัดขึ้นที่ สเตเปิลส์เซ็นเตอร์ ลอสแอนเจลิส รัฐแคลิฟอร์เนีย ประเทศสหรัฐอเมริกา เมื่อวันที่ 31 มกราคม ปี 2010
ในปี 2014 วงกรีนเดย์ได้รับการโหวตให้ถูกบรรจุเข้าไปใน Rock and Roll Hall of Fame ปี 2015 และจะมีการแสดงครั้งแรกในรอบ 13 เดือน ในวันที่ 16 เมษายน พ.ศ. 2558 ที่ House of Blues ใน Cleveland
สมาชิกปัจจุบัน > สมาชิกหลัก

Billie Joe Armstrong – ร้องนำ, กีตาร์ริทึ่ม, เปียโน, ฮาร์โมนิกา  (1987–ปัจจุบัน)
Mike Dirnt – กีตาร์เบส, ร้องประกอบ (1987–ปัจจุบัน)
Tré Cool –  กลองชุด, เครื่องประกอบจังหวะ (1990–ปัจจุบัน)
สมาชิกปัจจุบัน > สมาชิกเสริมในการทัวร์คอนเสิร์ตปัจจุบัน

Jason White – กีตาร์ลีด, ร้องประกอบ (สมาชิกทัวร์ 1999–2012, 2016-ปัจจุบัน; สมาชิกหลัก 2012-2016)
Jason Freese – คีย์บอร์ด, เปียโน, แซกโซโฟน, ทรอมโบน, ร้องประกอบ (2004–ปัจจุบัน)
Jeff Matika –  กีตาร์รึทึ่ม, ร้องประกอบ (2009–ปัจจุบัน)
อดีตสมาชิก

John Kiffmeyer – กลองชุด, เครื่องประกอบจังหวะ (1987–1990)
อดีตสมาชิก > อดีตสมาชิกเสริมในการทัวร์คอนเสิร์ต

Timmy Chunks – กีตาร์ (1997–1999)
Gabrial McNair – ทรอมโบน, แซกโซโฟน (1999–2001)
Garth Schultz - ทรอมโบน, ทรัมเป็ต (1997-1999)
Kurt Lohmiller – ทรัมเป็ต, กลองทิมปานี, เครื่องประกอบจังหวะ, ร้องประกอบ (1999–2004)
Mike Pelino – กีตาร์, ร้องประกอบ (2004–2005)
Ronnie Blake – ทรัมเป็ต, ทิมปานี, เครื่องประกอบจังหวะ, ร้องประกอบ (2004–2005)
ผลงานอัลบัม > สตูดิโออัลบั้ม

39/Smooth (1990)
Kerplunk (1991)
Dookie (1994)
Insomniac (1995)
Nimrod (1997)
Warning (2000)
American Idiot (2004)
21st Century Breakdown (2009)
¡Uno! (2012)
¡Dos! (2012)
¡Tré! (2012)
Revolution Radio (2016)
Father of All Motherfuckers (2020)
Saviors (2024)
แหล่งข้อมูลอื่น

greenday.com
Wikipedia English
กลุ่มซาลาฟิสต์เพื่อการเรียกร้องและการสู้รบ

กลุ่มซาลาฟิสต์เพื่อการเรียกร้องและการสู้รบ (อังกฤษ: The Salafist Group for Call and Combat) เป็นกลุ่มที่แยกตัวออกมาจากกองกำลังติดอาวุธอิสลามเมื่อ พ.ศ. 2539 ปัจจุบันเป็นกลุ่มติดอาวุธที่มีประสิทธิภาพมากที่สุดในแอลจีเรีย กลุ่มนี้ไม่เน้นเป้าหมายที่เป็นพลเรือนจึงได้รับการสนับสนุนมาก เป้าหมายหลักเป็นทหารและเจ้าหน้าที่ของรัฐบาลแอลจีเรีย เน้นการโจมตีในชนบท เชื่อว่ามีความเกี่ยวข้องกับอัลกออิดะฮ์ คาดว่ามีสมาชิกประมาณ 1,000 – 2,000 คน ฐานที่มั่นอยู่ในแอลจีเรีย รัฐบาลแอลจีเรียกล่าวหาว่าอิหร่านและซูดานให้การสนับสนุนกลุ่มนี้
กลุ่มชาติพันธุ์

กลุ่มชาติพันธุ์ (อังกฤษ: ethnic group) หมายถึง กลุ่มคนที่มีอัตลักษณ์ทางประวัติศาสตร์ร่วมกัน ทำให้สมาชิกกลุ่มมีวัฒนธรรม ประเพณี บรรทัดฐาน ภาษา และความเชื่อในแนวเดียวกัน อัตลักษณ์เหล่านี้ถูกถ่ายทอดจากรุ่นสู่รุ่น บุคคลภายนอกอาจเข้าเป็นสมาชิกกลุ่มได้ด้วยการแต่งงานหรือวิธีการอื่น ๆ ตามที่สังคมนั้นกำหนด
กลีเซอ 581 อี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพจินตนาการของกลีเซอ 581 อี
ดาวฤกษ์แม่
| ดาวฤกษ์ | ดาวฤกษ์ | กลีเซอ 581 |
| กลุ่มดาว | กลุ่มดาว | กลุ่มดาวคันชั่ง |
| ไรต์แอสเซนชัน | (α) | 15h 19m 26s |
| เดคลิเนชัน | (δ) | −07° 43′ 20″ |
| ความส่องสว่างปรากฏ | (mV) | 10.55 |
| ระยะห่าง | ระยะห่าง | 20.3 ± 0.3 ly (6.2 ± 0.1 pc) |
| ชนิดสเปกตรัม | ชนิดสเปกตรัม | M3V |
| มวล | (m) | 0.31 M☉ |
| รัศมี | (r) | 0.29 R☉ |
| อุณหภูมิ | (T) | 3480 ± 48 K |
| ความเป็นโลหะ | [Fe/H] | -0.33 ± 0.12 |
| อายุ |  | 7 – 11 พันล้านปี |
องค์ประกอบวงโคจร ต้นยุคอ้างอิง JD 2451409.762
| กึ่งแกนเอก | (a) | 0.0284533 ± 0.0000023 AU |
| ความเยื้องศูนย์กลาง | (e) | 0 |
| คาบการโคจร | (P) | 3.1490 ± 0.0002 d (0.0086 y) |
| มุมกวาดเฉลี่ย | (M) | 267 ± 40° |
| ครึ่งแอมพลิจูด | (K) | 1.66 ± 0.19 m/s |
ลักษณะทางกายภาพ
| มวลอย่างต่ำ | (m sin i) | 1.7 ± 0.2 M⊕ |
ข้อมูลการค้นพบ
| ค้นพบเมื่อ | ค้นพบเมื่อ | 21 April 2009 |
| ค้นพบโดย | ค้นพบโดย | Mayor et al. |
| วิธีตรวจจับ | วิธีตรวจจับ | Radial velocity |
| สถานที่ที่ค้นพบ | สถานที่ที่ค้นพบ | La Silla Observatory, Chile |
| สถานะการค้นพบ | สถานะการค้นพบ | Published |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
กลีเซอ 581 อี (อังกฤษ: Gliese 581 e) หรือ Gl 581 e เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่สี่ที่ถูกค้นพบในระบบดาวเคราะห์กลีเซอ 581 โดยเป็นดาวเคราะห์ดวงแรกในระบบดาวเคราะห์กลีเซอ 581
ดาวเคราะห์ที่ถูกค้นพบในหอดูดาวเจนีวา โดยทีมงานโดย มิเชล เมเยอร์ โดยเขาใช้อุปกรณ์ HARPS บนกล้องโทรทรรศน์ยุโรปใต้หอ 3.6 เมตร (140 นิ้ว) ในหอดูดาวลาซียา ประเทศชิลี และเขาได้ประกาศการค้นพบดาวเคาระห์นี้เมื่อวันที่ 21 เมษายน ค.ศ. 2009
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gliese 581 e
 วิกิข่าว มีข่าวที่เกี่ยวข้อง: Discovery of smallest exoplanet yields 'extraordinary' find
Lightest exoplanet yet discovered เก็บถาวร 2009-08-06 ที่ เวย์แบ็กแมชชีน European Southern Observatory press release
Scientists discover a nearly Earth-sized planet
Publications at Exoplanet.eu เก็บถาวร 2011-06-02 ที่ เวย์แบ็กแมชชีน
| ด ค กระบบดาวเคราะห์กลีเซอ 581 |
| --- | --- |

กลีเซอ 581
 กลีเซอ 581 อี  กลีเซอ 581 บี  กลีเซอ 581 ซี  กลีเซอ 581 จี  กลีเซอ 581 ดี  กลีเซอ 581 เอฟ 
 ดูเพิ่ม ดาวแคระแดง ดาวเคราะห์นอกระบบ 
พิกัด:  15h 19m 26s, −07° 43′ 20″
กลุ่มคลื่นคิวอาร์เอส

Schematic representation of normal ECG
Diagram showing how the polarity of the QRS complex in leads I, II, and III can be used to estimate the heart's electrical axis in the frontal plane.
กลุ่มคลื่น QRS (อังกฤษ: QRS complex) เป็นกลุ่มของคลื่นซึ่งเป็นส่วนหนึ่งของคลื่นไฟฟ้าหัวใจ ส่วนใหญ่จะเห็นอยู่ตรงกลางของชุดคลื่นไฟฟ้าหัวใจ และเห็นได้เด่นชัดที่สุด กลุ่มคลื่นนี้สอดคล้องกับจังหวะ depolarization ของห้องหัวใจซ้ายล่างและขวาล่าง ปกติกินเวลาประมาณ 0.06 - 0.10 วินาที แต่อาจสั้นกว่านี้ได้ในเด็กหรือขณะออกแรง
คลื่นไฟฟ้าหัวใจโดยปกติมีคลื่นที่เห็นได้อยู่ 5 ตัว ได้แก่คลื่น P, คลื่น T และกลุ่มคลื่น Q, R และ S ซึ่งกลุ่มคลื่น QRS นี้ แสดงถึงเหตุการณ์เดียวกันที่เกิดขึ้นพร้อมๆ กัน ส่วนใหญ่จึงถือว่าเป็นสิ่งเดียวกัน คลื่น Q คือคลื่นทิศเป็นลบ (หัวลง) ที่เกิดตามหลังคลื่น P คลื่น R คือคลื่นทิศเป็นบวกที่เกิดตามหลังมา และ คลื่น S คือคลื่นทิศเป็นลบที่ตามหลังคลื่น R จากนั้นเป็นคลื่น T ตามหลังคลื่น S และบางครั้งอาจมีคลื่น U ตามหลังได้อีก
กลุ่มดาวเทียม

กลุ่มดาวเทียม (อังกฤษ: satellite constellation) คือกลุ่มของดาวเทียมที่ทำงานร่วมกันเป็นระบบ ซึ่งต่างจากดาวเทียมดวงเดียวตรงที่กลุ่มดาวเทียมสามารถครอบคลุมพื้นที่ได้ทั่วทั้งโลกหรือเกือบจะทั่วโลก โดยที่ทุกแห่งบนโลกจะสามารถรับสัญญาณจากดาวเทียมได้ตลอดเวลาอย่างน้อยหนึ่งดวง โดยดาวเทียมจะโคจรในระนาบวงโคจรแบบเติมเต็มเป็นชุด ๆ และเชื่อมต่อกับสถานีภาคพื้นดินซึ่งมีที่ตั้งกระจายอยู่หลายแห่งทั่วโลก และอาจมีการใช้ระบบสื่อสารข้ามดาวเทียม